Diari Oficial de la Generalitat Valenciana


Sumari del DOGV 2632, del 23-11-1995 (1995/836806)

ORDRE de 3 d'octubre de 1995, de la Conselleria d'Administració Pública, per la qual s'acorda la dissolució de l'agrupació integrada pels municipis d'Albaida i Benisoda (València) per al manteniment en comú de la plaça de Secretaria.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/03/(3)/dof/vci/html**

### Dades del document

Número de DOGV
:   2632

Data del DOGV
:   23-11-1995

Secció del DOGV
:   DISPOSICIONS GENERALS

Número del document
:   1995/836806


Data del document
:   03-10-1995

Organisme emissor
:   Conselleria d'Administració Pública

Tipus de document
:   Ordre

ORDRE de 3 d'octubre de 1995, de la Conselleria d'Administració Pública, per la qual s'acorda la dissolució de l'agrupació integrada pels municipis d'Albaida i Benisoda (València) per al manteniment en comú de la plaça de Secretaria.   
Els municipis d'Albaida i Benisoda, de la província de València, van constituir en el seu moment una agrupació per al manteniment en comú de la plaça de Secretaria.  
L'Ajuntament d'Albaida va manifestar, mitjançant acord plenari de data 23 de desembre de 1993, la seua voluntat favorable a la dissolució de l'esmentada obligació, ja que el volum de la seua gestió municipal requereix disposar d'un funcionari d'administració local amb habilitació nacional i dedicació plena. D'altra banda, el Ple de l'Ajuntament de Benisoda, mitjançant la sessió efectuada el 4 d'agost de 1994, va manifestar la seua voluntat contrària a la dissolució atenent l'escàs nombre d'habitants i de pressupost.  
L'expedient ha estat tramitat d'acord amb les prescripcions legals.  
Per tant, i fent ús de les facultats conferides pel Reial Decret 695/1979, de 13 de febrer, que regula les transferències d'aquestes competències, en relació amb el Decret 10/1985, de 21 de juny, de la Presidència de la Generalitat i el Decret 114/1985, de 25 de juliol, del Consell de la Generalitat Valenciana  
ORDENE   
Article primer  
Aprovar la dissolució de l'Agrupació dels municipis d'Albaida i Benisoda (València), per al manteniment en comú del lloc de treball de Secretaria.  
L'actual secretari de l'Agrupació, el senyor Cèsar Narbon Clavero, quedarà adscrit a la Secretaria de l'Ajuntament d'Albaida.  
Article segon  
Es trametrà una còpia d'aquesta Ordre a la Direcció General de la Funció Pública Local (Ministeri per a les Administracions Públiques).  
Les persones interessades podran interposar contra aquesta ordre que posa fi a la via administrativa, després de la comunicació prèvia preceptiva al conseller d'Administració Pública que ha dictat aquesta ordre, un recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació íntegra en el Butlletí Oficial de l'Estat, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 de la Llei de la Jurisdicció Contenciosa Administrativa i 57.2.f) de la mateixa Llei (disposició addicional onze de la Llei 30/1992). Tot això, sense perjudici que s'utilitze qualsevol altra via que es considere oportuna.  
València, 3 d'octubre de 1995  
El conseller d'Administració Pública,  
JOSÉ JOAQUíN RIPOLL SERRANO


Còpia Permalink ELI